CELEX: 62019CN0454
Language: bg
Date: 2019-06-14 00:00:00
Title: Дело C-454/19: Преюдициално запитване от Amtsgericht Heilbronn (Германия), постъпило на 14 юни 2019 г. — Наказателно производство срещу ZW

19.8.2019   
            
            
               BG
            
            
               Официален вестник на Европейския съюз
            
            
               C 280/27
            
         
      Преюдициално запитване от Amtsgericht Heilbronn (Германия), постъпило на 14 юни 2019 г. — Наказателно производство срещу ZW
      (Дело C-454/19)
      (2019/C 280/36)
      Език на производството: немски
      
         Запитваща юрисдикция
      
      Amtsgericht Heilbronn
      
         Страни в главното производство
      
      ZW
      
         Заинтересована страна: Staatsanwaltschaft Heilbronn
      
         Преюдициални въпроси
      
      
                  1)
               
               
                  Трябва ли първичното и/или вторично право на Съюза, и по-специално Директива 2004/38/ЕО (1) на Европейския парламент и на Съвета, разбирана в смисъл, че предоставя всеобхватни права на гражданите на Съюза да се движат и пребивават свободно на територията на държавите членки, да се тълкува в смисъл, че обхваща и национални наказателноправни норми?
               
            
                  2)
               
               
                  Ако отговорът на въпроса е утвърдителен:
                  
                               
                           
                           
                              Следва ли първичното и/или вторичното право на Съюза да се тълкуват в смисъл, че не допускат прилагане на национална наказателноправна норма, която санкционира задържането на дете в чужбина без съгласието на неговия попечител, ако в тази разпоредба не се прави разграничение дали става въпрос за държави — членки на Европейския съюз, или за трети държави?
                           
                        
            
         (1)  Директива 2004/38/ЕО на Европейския парламент и на Съвета от 29 април 2004 година относно правото на граждани на Съюза и на членове на техните семейства да се движат и да пребивават свободно на територията на държавите членки, за изменение на Регламент (ЕИО) № 1612/68 и отменяща Директиви 64/221/ЕИО, 68/360/ЕИО, 72/194/ЕИО, 73/148/ЕИО, 75/34/ЕИО, 75/35/ЕИО, 90/364/ЕИО, 90/365/ЕИО и 93/96/ЕИО (ОВ L 158, 2004 г., стр. 77; Специално издание на български език, 2007 г., глава 5, том 7, стр. 56).